บาทเปิด 33.95 บาทต่อดอลลาร์ อ่อนค่า
เงินบาทเปิดตลาด 33.95 บาทต่อดอลลาร์ อ่อนค่า ตามทิศทางตลาดโลก ลุ้นวันนี้มีโอกาสแตะ 34.05 บาทต่อดอลลาร์
30 ก.ย. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 33.95 บาท/ดอลลาร์ อ่อนค่าจากเย็นวานนี้ที่ระดับ 33.85 บาท/ดอลลาร์ หลังดอลลาร์ปรับตัวแข็งค่า เนื่องจากนักลงทุนปิดรับความเสี่ยงจากความกังวลเรื่องธนาคารกลางสหรัฐ (เฟด) จะปรับขึ้นอัตราดอกเบี้ยเร็วขึ้น และปัญหาด้านการคลังของสหรัฐที่อาจเกิดกรณี governmemt shutdown รวมถึงวิกฤตพลังงานในหลายประเทศที่อาจส่งผลให้เกิดภาวะเงินเฟ้อรุนแรงทั่วโลก"บาทเปิดตลาดอ่อนค่าไปมาก โดยเคลื่อนไหวตามทิศทางตลาดโลกจากหลายปัจจัยที่ส่งผลทำให้ดอลลาร์แข็งค่า" นักบริหารเงิน กล่าวสำหรับปัจจัยที่ต้องติดตาม ได้แก่ จำนวนผู้ขอรับสวัสดิการว่างงานรายสัปดาห์ของสหรัฐ, ตัวเลขผลิตภัณฑ์มวลรวมภายในประเทศ (GDP) ไตรมาส 2/2564 (ประมาณการครั้งสุดท้าย) ส่วนปัจจัยในประเทศมีเรื่องของเงินทุนต่างประเทศ โดยทิศทางบาทวันนี้มีโอกาสอ่อนค่าแตะ 34.00 บาท/ดอลลาร์ได้นักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 33.90 - 34.05 บาท/ดอลลาร์